**A szakmai gyakorlat szabályozása**

Jóváhagyta a Kari Tanács 2009. 11. 25.-i ülésén,

módosítva a Kari Tanács 2010. 04. 14.-i ülésén

módosítva a Kari Tanács 2012. 05. 23.-ai ülésén,

módosítva a Kari Tanács 2012. 09. 12.-i ülésén.

módosítva a Kari Tanács 2013. 05. 29. ülésén

módosítva a Kari Tanács 2014. 05. 21. ülésén

**Preambulum – A szakmai gyakorlat fogalmának és képzési szerepének meghatározása**

A nemzeti felsőoktatásról szóló 2011. évi CCIV. törvény **(a továbbiakban Ftv.) meghatározása szerint:**

**„15. § (3):** A gyakorlatigényes alapképzési szakokban legalább egy félévig tartó szakmai gyakorlatot (a továbbiakban: szakmai gyakorlat) kell szervezni. A szakmai gyakorlat teljesítése feltétele a záróvizsgára bocsátásnak.”

és

 **„85. § (3):** Gyakorlatigényes szaknak minősül a Kormány által a többciklusú képzés rendjét, a képzés indításának eljárását meghatározó jogszabályban megjelölt – képzési és kimeneti követelményei alapján legalább 6 hétig tartó szakmai gyakorlatot is tartalmazó – szak.”

illetve

**„108. §** E törvény alkalmazásában:

**32. szakmai gyakorlat:** felsőoktatási szakképzésben, alap-, mester- és osztatlan képzésben, külső gyakorlóhelyen vagy felsőoktatási intézményi gyakorlóhelyen teljesítendő részben önálló hallgatói tevékenység.”

**(1) A szakmai gyakorlat alapvető keretei**

(1.1) A gyakorlatigényes BA szakokon **egy félévig tartó szakmai gyakorlatot kell szervezni.** Így a képzési idő ajánlott tanterv szerint 7 félév, 180+30 kredit.

(1.2) **A gyakorlatot igazolható és értékelt módon kell teljesíteni**. A kredit-megítélés módja és kritériuma:

a) a szabályzatban meghatározott **idő igazolt eltöltése** a gyakorlati helyen

b) a szakmai gyakorlati **teljesítmény pozitív megítélése**, értékelése a kari tutor által.

A szakmai gyakorlatra **az ajánlott tanterv szerinti 7. félévben**, de legalább 105 kredit teljesítése után kerülhet sor.

 (1.3) A **munkaviszonyban álló hallgató** jelenlegi munkahelyén is teljesíthet olyan feladatokat, amely **szakmai gyakorlatként** **beszámítható** lesz. A munkahely regisztrálása, mint „hozott” gyakorlati hely (lásd 2.2.), a cégakkreditációs adatlap és a fogadónyilatkozat alapján is szükséges. A gyakorlat feladatainak teljesítéséről ebben az esetben is meg kell győződnie a tutornak.

(1.4) **Rendkívüli esemény bekövetkezése**

Amennyiben a szakmai gyakorlat teljesítése közben adódik olyan helyzet, amely a hallgatót tartósan akadályozza a gyakorlaton való részvételben (szülés, betegség, elháríthatatlan családi esemény stb.), a szakmai gyakorlat egészét értékelve tutor ennek alapján dönt a szakmai gyakorlat elfogadásáról. Vitatott esetben a hallgató felülvizsgálatot kérve, a Tanulmányi Bizottsághoz fordulhat.

(1.5) **Külföldi szakmai gyakorlat:** A külföldön töltött gyakorlat szakmai gyakorlatként elfogadható a hazaival analóg módon.

(1.6) A gyakorlat teljesítéséről, a gyakorlat keretében megfogalmazott cél eléréséről **a nem KTK-keretek között végzett szakmai gyakorlat alapján benyújtott** **kreditbeszámítási kérelem** esetén a tutor véleményének meghallgatása után értékeli, fogadja be a KÁB.

(1.7) A **záróvizsgára bocsátás feltétele a végbizonyítvány megszerzése**, amelynek része **az előírt szakmai gyakorlat teljesítése** is.

(1.8) A szakmai gyakorlat **időbeosztását és határidőit** **a dékán határozza meg** és teszi közzé, a szokásos kari információs rendszereken keresztül.

(1.9) Jelen szabályzatban leírtak alkalmazandók a **Felsőoktatási szakképzés** (a továbbiakban **FOKSZ)** szakmai gyakorlatait illetően is a következő megjegyzésekkel:

* A szakmai gyakorlatra a képzés negyedik félévében kerül sor azon hallgatók számára, akik a képzés harmadik félévét sikeresen befejezik az érvényes tanterv szerint (a szakmai gyakorlat megkezdésének feltétele, hogy a hallgató a mintatantervben előírt tanulmányi és vizsga kötelezettségeit teljesítse).
* A FOKSZ-on kötelező szakmai gyakorlat időtartama:
* 1. teljes idejű képzés esetén 1 félév egybefüggően, a teljesítendő munkaórák száma minimálisan 560 óra (heti 5 munkanap és heti 40 munkaóra figyelembe vételével).
* 2. részidős képzés esetén a teljesítendő munkaórák száma minimálisan 240 óra, amelyből 3 hetet egybefüggően kell teljesíteni (heti 5 munkanap és heti 40 munkaóra figyelembe vételével).
* Az előírt szakmai gyakorlatnak megfelelő munkakörben eltöltött korábbi munkatapasztalat beszámítható.
* A hallgató mentor által történő értékelésére (illetve a gyakorlat megfelelő színvonalú teljesítésének igazolására) az 5. sz. mellékletben található értékelőlap alkalmazandó.
* FOKSZ képzésben a szerződött időszak bármely okból történő megszakítása az alapképzésben előírt eljárásrend alá eső tevékenységeket vonja maga után.
* A FOKSZ képzésen részt vevő hallgatók szakmai gyakorlati helyeit kizárólag a Kar biztosítja.
* A FOKSZ képzésen végzett hallgató, amennyiben a PTE KTK BA képzésén folytatja tovább tanulmányait, a BA mintatanterv szerinti 7. félévben 50 %-os költségtérítés kedvezményre jogosult, ha az alábbi feltételek mindegyikének megfelel:

- mintatanterv szerint halad előre tanulmányaiban,

- min. 195 kreditet teljesít a 6. félév végére,

- a Kar által biztosított szakmai gyakorlati helyen legalább 7 hetes szakmai gyakorlaton vesz részt, mely 15 kreditértékben számítandó be.

**(2) A szakmai gyakorlat előkészítése, megszervezése**

(2.1) A szakmai gyakorlat megszervezéséért, **a gyakorlati helyek biztosításáért a Kar felel**. Mivel a képzésnek része a szakmai gyakorlat, a Kar felel ezen a területen is a megfelelő feltételek biztosításáért.

(2.2) A szakmai gyakorlati hely lehet a Kar által megszervezett, és ezt követően a hallgatónak felajánlott („kari”), vagy a hallgató által szervezett és a Kar által elfogadott („hozott”).

(2.3) **A szakmai gyakorlati helyek megszervezésének folyamata**

1. A kari gyakorlati helyek szervezése, felkutatása a Törzskar feladata.
2. A „kari” és a hallgatók által saját maguk számára hozott gyakorlati helyek elfogadása tutori feladat.
3. A „kari” gyakorlati helyek nyilvántartásba vétele a Törzskar feladata, adminisztrációja a Tanulmány Osztály (továbbiakban: TO) feladata, a „hozott” szakmai gyakorlati helyek nyilvántartásba vétele, adminisztrációja a TO feladata.
4. A „kari” gyakorlati helyek belső meghirdetése, a pályáztatás lebonyolítása, kiválasztás, kihirdetés a TO feladata.
5. Együttműködési megállapodás megkötése a gyakorlati helyekkel a Kar feladata.
6. A „Kiegészítő megállapodás” megkötése a hallgató feladata.
7. Tájékoztató, a szakmai gyakorlat céljának, feladatainak meghatározása a tutor feladata.

A „kari” helyek lehetnek „**általánosak**”, amelyekre bármely szakról jelentkezhetnek hallgatók, és lehetnek „**szak-specifikusak**”, amelyekre csak adott szakról várnak hallgatókat. A választás az egyes helyekre benyújtott igénnyel (kvázi pályáztatással) történik. Egy hallgató több (legfeljebb három) gyakorlati helyet is megjelölhet. Ha egy helyre több hallgató is pályázik, közöttük a rangsort a jelentkezők 1-5. féléves tanulmányi átlagának a sorrendje határozza meg. Ez a szabály eltérően kezelendő a stratégiai partnerek esetében.

Amennyiben a hallgató által „hozott” gyakorlati helyet a Kar elfogadja, akkor ezt a helyet értelemszerűen az adott hallgató foglalja el.

Amennyiben a hallgató pályázati eljárással nyer el gyakorlati helyet, köteles az általa elsőként elnyert helyet elfogadni.

Amikor a hallgatónak nincs „hozott” gyakorlati helye, és a fenti pályázati eljárással a Kar által biztosított helyek közül sem nyerte el az általa megjelölt gyakorlati helyet, ebben az esetben a Kar kijelöl számára gyakorlati helyet, amelyet vagy elfogad aktív státusza mellett, vagy el is utasíthatja azt, vállalva az azzal járó következményeket. A kijelölt hely elutasítását a hallgató köteles a nyilvánosságra hozataltól számított 8 napon belül jelezni a TO felé.

 (2.4) **A gyakorlati helyek belső „akkreditációja”.**

Meg kell határozni **a „megfelelő” szakmai gyakorlati helyek szakmai kritériumait** (ami értelemszerűen egyaránt kötelező a „kari” és a „hozott” kategóriákra), és ennek alapján értékelni, minősíteni kell a szakmai gyakorlati helyek megfelelőségét.

A megfelelőség elbírálásának legfontosabb **minőségbiztosítási szempontjai**:

* a hallgató számára biztosítható olyan munkakör vagy feladat, amelyben érdemi gazdasági-üzleti folyamatok zajlanak, ilyen funkciót lehet betölteni (gyakorolni),
* biztosítható a szakmai gyakorlatot támogató, megfelelő beosztást betöltő vállalati szakember, vezető (mentor) / meg kell adni a mentor elérhetőségét/.

A gyakorlati helyek értékelése a fenti szempontok mérlegelése alapján történik. A szabályzat mellékleteiben megtalálhatók az ehhez szükséges formanyomtatványok (2. sz. melléklet: Cégakkreditációs adatlap; 3. sz. melléklet: Fogadó nyilatkozat).

Az egyes gyakorlati helyek akkreditálását (a fenti kritériumoknak való megfelelőség ellenőrzését) a tutor végzi. Amennyiben a hallgató vitatja a tutor döntését, a Tanulmányi Bizottsághoz fordulhat, amely dönt az adott kérdésben.

(2.5) Együttműködési megállapodás lehet határozatlan és határozott időre szóló, melyeknek része a „Kiegészítő megállapodás” és annak három melléklete:

- 1. sz. melléklet: Felek szakmai gyakorlatot érintő adatai

- 2. sz. melléklet: Szakmai gyakorlat adatai

- 3. sz. melléklet: Gyakorlóhely díjazására vonatkozó feltételek

**(3) A szakmai gyakorlathoz kapcsolódó feladatok**

**(3.1) A hallgató feladatai a szakmai gyakorlaton**

1. A szervezet, a működés, a gazdálkodás, az alapvető üzleti funkciók megismerése.
2. Az adott szervezet kultúrájába, munkarendjébe beilleszkedve a munkaköri elvárások megismerése, az elvárásoknak megfelelő viselkedés, munkavégzés.
3. A vállalati mentor által meghatározott feladatok elvégzése (egy kvázi munkakör legalább részleges ellátása, részvétel projekt-munkában stb.).
4. A hallgató köteles megőrizni az üzleti titkot. Indokolt esetben lehetőség van a szakdolgozat titkosítására. A titkosítás engedélyezését a kari honlapon található formanyomtatványon a szakvezetőtől lehet kérni.
5. A mentori értékelés határidőre való eljuttatása a TO-ra a hallgató felelőssége.

**(3.2) A kari tutor feladata**

1. Szakmai gyakorlati felkészítést tart.
2. Igény esetén konzultál a hallgatóval a gyakorlat lebonyolításáról, a hallgató feladatáról.
3. Tartja a kapcsolatot a gyakorlati hellyel szakmai kérdésekben.
4. A gyakorlat közben rendelkezésre áll konzultációra, esetleges panaszok, problémák megoldására, kérdések megválaszolására. Biztosítja a folyamatos e-mail kapcsolattartás lehetőségét a hallgató számára.

Értékeli a szakmai gyakorlatot figyelembe véve a vállalati mentor nyilatkozatát (lásd 1. számú melléklet - illetve az angol nyelvű képzésben tanulók számára az 5. sz. melléklet).

**(3.3) A vállalati mentor feladata**

1. Konzultál a hallgatóval.
2. Meghatározza a a hallgató feladatait.
3. Segítséget nyújt az adott szervezet működésének megismerésében, a szükséges információk megszerzésében.
4. Segíti és ellenőrzi a gyakorlati munkát, a munkatapasztalat megszerzését.
5. Nyilatkozatot állít ki (2. számú melléklet) a szakmai gyakorlat időtartamáról és szakmai tartalmáról a szakmai gyakorlat befejezésekor.

**(4) Hallgatói jogviszony**

Bár a hallgatónak a szakmai gyakorlat ideje alatt is megmarad a hallgatói jogviszonya, a gyakorlat tekintetében a gyakorlati hely vezetője minősül rendelkezési joggal bíró „munkáltatónak”, a hallgatónak a gyakorlat alatt be kell tartania a gyakorlati hely munkarendjét, szabályait, teljes munkaidős időbeosztását.

 A jogok és kötelezettségek kapcsán a Nemzeti Felsőoktatásról szóló 2011. évi CCIV. törvény, a szakmai gyakorlat vonatkozásában az Nftv. 44. § (2) bekezdése alapján a Munka törvénykönyvéről szóló 2012. évi I. törvény és a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Kormányrendelet, valamint a Polgári Törvénykönyv rendelkezései az irányadók

**(5) Hallgatói munkadíj és juttatások**

A hallgató a szakmai gyakorlat idején is **jogosult hallgatói juttatásokra**, emellett

**Ftv. „44. §** (3):

A hallgatót. „díjazás illetheti, illetve a 6 hét időtartamot elérő egybefüggő gyakorlat esetén díjazás illeti, melynek mértéke legalább hetente a kötelező legkisebb munkabér (minimálbér) 15% -a, a díjat – eltérő megállapodás hiányában – a szakmai gyakorlóhely fizeti.”

A szakmai gyakorlattal kapcsolatos költségek elszámolásának módja, sajátos szabályait a Nemzeti Felsőoktatási Törvény és a Szakképzési Törvény, illetve a Munka Törvénykönyve hatályos előírásai és a kapcsolódó rendelkezések szabályozzák.

 **(5.1) Finanszírozási kérdések**

**A képzési idő – azokon a szakokon, ahol szakmai gyakorlat van – a szakmai gyakorlattal együtt értendő**. A szakmai gyakorlat jelen rendelkezések szerint a képzés része, **felelős érte minden tekintetben a felsőoktatási intézmény.** A 7. félévben **a költségtérítéses hallgatók is kötelesek megfizetni a költségtérítést.**

Azon hallgatóknál, akik a jelenlegi munkahelyükön töltik a szakmai gyakorlatot, külön döntéssel (a dékánnak benyújtandó kérvény alapján, amelyhez csatolandó a munkahelyi igazolás is) csökkenthető a költségtérítés összege.

**(6) A szakmai gyakorlat alatt a gyakorlati hely váltás eljárásrendje**

Elképzelhető olyan szituáció, amikor – akármelyik fél is lett annak okozója – elkerülhetetlen a váltás, a szakmai gyakorlat megszakítása és új helyen való folytatása. Ez viszont csak a következő – szigorú – feltételek mellett valósulhat meg:

1. Váltást a tutor **engedélyezheti**, jogorvoslattal a Tanulmányi Bizottságnál lehet élni. Ha a hallgató a tutor engedélye nélkül szakítja meg, hagyja félbe a szakmai gyakorlatát, akkor – akár folytatja a gyakorlatot máshol, akár nem – a szakmai gyakorlatát a Kar nem fogadja el.
2. A tutor csak valóban olyan **vis major esetekben** ad engedélyt a váltásra, amikor a szakmai gyakorlat folytatása, eredményes elvégzése a korábbi gyakorlati helyen valamilyen nyomós okból lehetetlenné válik. Ilyen lehet pl. a munkahely megszűnése, válságos helyzete, alapvető váltás a vezetésben, a mentornál, a tervezett feladatellátás lehetőségének alapvető akadályoztatása. A hallgatónak a tutorhoz benyújtandó kérelmében hitelt érdemlően **bizonyítania kell**, hogy a váltás rajta kívül álló okokból vált elkerülhetetlenné, és adott helyen lehetetlen a szakmai gyakorlat eredményes folytatása.
3. A váltás további feltétele – mivel szerződéses kapcsolatunk van a gyakorlati hellyel – az, hogy a kérelemhez mellékelt nyilatkozatban **a gyakorlati hely is egyetértsen** a szerződés felbontásával, és azt a maga részéről lezárja. A lezárásnak része a hallgatói munka értékelése a mentor részéről, az adott értékelő szempontrendszer szerint. Ennek hiányát a hallgatónak megfelelően **indokolnia kell**.
4. A szakmai gyakorlat új munkahelyen történő folytatását a tutor csak abban az esetben engedélyezi, ha a hallgató a kérelemmel párhuzamosan benyújtja az **új gyakorlati munkahely fogadó nyilatkozatát**, akkreditációs kérelmét, és azt a tutor **megfelelőnek találta**, ezáltal egyik fél részéről sincs akadálya a szerződés megkötésének.

Amennyiben a fentiek nem valósulnak meg, és a szakmai gyakorlat eredménytelenül, idő előtt megszakad, vagy azt a hallgató egyoldalúan megszakítja, és esetleg – engedély, szerződés nélkül – máshol folytatja, a hallgató szakmai gyakorlati féléve **nem fogadható el**. Ennek felelősségét a hallgatónak kell viselnie.

**(6.1) Az alapképzés szakmai gyakorlatának értékelése**

A tutor jelen szabályzat 1.2 és 1.3 pontjai alapján értékeli a szakmai gyakorlatot a rendelkezésre álló információk és a mentori értékelés alapján. Ennek során osztályzatot ad, dönt a kredit megítéléséről, és azt rögzíti az ETR-ben. Sikeres teljesítés esetén a hallgató jeles, vagy közepes, míg sikertelen teljesítés esetén elégtelen érdemjegyet kap. Sikertelen teljesítés esetén a hallgató a szakmai gyakorlati tárgy újrafelvételével teljesítheti a szakmai gyakorlatot.

**(7) Hatályba lépés**

E szabályzat rendelkezései a 2013-4 –es tanév 2. félévétől lépjenek életbe mindazon alapszakos hallgatók körében, akik még nem kötöttek szakmai gyakorlati tevékenységre vonatkozó szerződést.

Továbbá, kiterjednek a fenti szabályok a tanulmányaikat a 7L modell szerint végző (2010-2011-es, illetve a 2011-2012-es tanévben beiskolázott) levelező tanrendű alapszakos hallgatókra abban az esetben, ha azok nem éltek a szakmai gyakorlat darabokban történő teljesítésének lehetőségével. Amennyiben a darabokban történő teljesítés e szabályzat hatályba lépését megelőzően a levelező tanrendű hallgató megkezdte, úgy ő „kifutó rendszerben” félévenként, munkáltatói igazolás, illetve munkaköri leírás leadásával igazolhatja szakmai gyakorlatának részteljesítését, mely alapján a tutor dönt a teljesítésről. Így a 7L rendszerre vonatkozó KT határozat is (2011.5.26., 3.5. pont) kifutó jelleggel hatályát veszti.

1. **sz. Melléklet: Mentori értékelés**

Alulírott …………………………. (továbbiakban mentor) nyilatkozom arról, hogy …………………………….. (cégnév) (székhely: ……………………………….; cím: ……………………………) szakmai gyakorlaton fogadtam ………………………..……….. (EHA kód: ………………………………………..), a PTE - KTK alapképzéses/mesterképzéses hallgatóját a következő feltételekkel:

I. meghatározott időtartamú szakmai gyakorlatot teljesített: 201…………… -tól 201……….. - ig

II. szakmai feladatokat látott el:

A szervezet, a működés, a gazdálkodás, az alapvető üzleti funkciók megismerése.

Az adott szervezet kultúrájába, munkarendjébe beilleszkedve a munkaköri elvárások megismerése, az elvárásoknak megfelelő viselkedés, munkavégzés.

A vállalati mentor által meghatározott feladatok elvégzése (egy kvázi munkakör legalább részleges ellátása, részvétel projekt-munkában stb.).

Értékelést segítő táblázat. Kérem, hogy az X megfelelő helyre történő elhelyezésével értékelje a hallgatót az alábbi szempontok alapján. Amennyiben az X a „nem jellemző” oszlopban szerepel többségben, akkor javasolt a nem megfelelt minősítés megítélése a hallgató számára.

|  |  |  |
| --- | --- | --- |
| Tulajdonság, hozzáállás, magatartási jellemző | Mennyire volt jellemző a hallgatóra | Mennyire fontos szempont a gyakorlati hely szempontjából |
|   | jellemző | közepesen | nem jellemző | fontos | közepesen | nem fontos |
|  a) Alaposság  |   |   |   |   |   |   |
|  b) Alkalmazkodás  |   |   |   |   |   |   |
|  c) Csoportmunka  |   |   |   |   |   |   |
|  d) Fegyelem  |   |   |   |   |   |   |
|  e) Felelősségtudat  |   |   |   |   |   |   |
|  f) Kapcsolatteremtés  |   |   |   |   |   |   |
|  g) Kezdeményezés  |   |   |   |   |   |   |
|  h) Kommunikáció  |   |   |   |   |   |   |
|  i) Kreativitás  |   |   |   |   |   |   |
|  j) Problémamegoldás  |   |   |   |   |   |   |
|  k) Szorgalom |   |   |   |   |   |   |
| l) Idegen nyelv ismerete |   |   |   |   |   |   |
|  angol |   |   |   |   |   |   |
|  német |   |   |   |   |   |   |
|  egyéb:…………………. |   |   |   |   |   |   |

III. Véleménye szerint a PTE Közgazdaságtudományi Kar hallgatói tanulmányaik során megszerzik a hatékony munkavégzéshez szükséges készségeket/képességeket?

teljes mértékben /közepes mértékben/ egyáltalán nem

Ezúton igazolom, hogy a nevezett hallgató a fentiek alapján

kiválóan megfelelt / megfelelt / nem felelt meg.

Indoklás (igény esetén):

………………………………….………………………………………………………………………………………………………………………….………………………………………………………………………………………………………………………..……….

Kelt:…………….…, 201…. . ………………………… . …………………… .

 mentor

 cégszerű aláírás (P.H.)

1. **sz. Melléklet: Cégakkreditációs adatlap**

|  |  |
| --- | --- |
| Hallgató neve \*  | EHA kód \* |
| Képzés szintje\* F FOKSZ as Alapképzés  \*\*Kamarai regisztrációs szám:  |
| Képzés \* nappali levelező | Szak (alapképzés esetén)\*  GM KM PSZ | Szakmai gyakorlati félév \* ősz tavasz |
| Hallgató tel:  | e-mail:\* |
| CSAK LEVELEZŐ hallgatóknak! \* | jelenlegi munkaköre:\* | Az akkr. eljárásban résztvevő cég a jelenlegi munkahelye? \* igen nem |
| Cégnév \* |  |
| Adószám \* |  |
| Székhely címe \* |  |
| Alkalmazottak száma \* |  0 – 1 fő 2 – 9 fő 10 – 49 fő50 – 249 fő 250 – fő |
| Webcím\* |  |
| Szakmai gyakorlat helye (cím) \* |  |
| Munkaterület/feladatok a szakmai gyakorlat során \* |  |
| A szakmai gyakorlat hossza (hét) \* |  12 hét(egy cégnél) |  41 nap + 2 hét + 41 nap(egy cégnél) | 2\*41 nap (különböző cégeknél) |  |
| A szakmai gyakorlat ideje (-tól -ig) \* |  |
| **Céges kapcsolattartó adatai** |
| Név \* |  |
| Beosztás \* |  |
| Telefon \* |  | E-mail cím:\* |
| **Mentor adatai** |
| Név \* |  |
| Beosztás \* |  |
| Telefon \* |  | E-mail cím:\* |

\* A csillaggal jelzett mezők kitöltése kötelező!

\*\* A FOX képzés hallgatóinak kötelező kitölteni

1. **sz. Melléklet: Fogadó nyilatkozat**

Kötelező szakmai gyakorlat eltöltéséhez

Igazolom, hogy ………………………………………………..…………………………... (hallgató neve, EHA kódja) szakmai gyakorlatra vonatkozó jelentkezését - a PTE Közgazdaságtudományi Kar Szakmai gyakorlati szabályzatában meghatározott kötelezettségeim ismeretében - elfogadtam, és a gyakorlaton való részvételét lehetővé teszem a ………………………...………………………… …………………………………………………………………. –nál/nél (vállalkozás megnevezése).

Dátum:

|  |  |
| --- | --- |
| P.h. | …………………………………………… |
|  | (Név, beosztás) |

1. **sz. Melléklet: Mentori értékelés a FOKSZ-on tanuló hallgatók számára**

Alulírott …………………………. (továbbiakban mentor) nyilatkozom arról, hogy …………………………….. (cégnév) (székhely: ……………………………….; cím: ……………………………) szakmai gyakorlaton fogadtam ………………………..……….. (EHA kód: ………………………………………..), a PTE KTK FOKSZ képzéses hallgatóját a következő feltételekkel:

I. meghatározott időtartamú szakmai gyakorlatot teljesített (minimálisan 560/240[[1]](#footnote-1) munkaóra): 201…………… -tól 201………..……. - ig

II. szakmai feladatokat látott el:

1. A szervezet, a működés, a gazdálkodás, az alapvető üzleti funkciók megismerése.
2. Az adott szervezet kultúrájába, munkarendjébe beilleszkedve a munkaköri elvárások megismerése, az elvárásoknak megfelelő viselkedés, munkavégzés.
3. A vállalati mentor által meghatározott feladatok elvégzése (egy kvázi munkakör legalább részleges ellátása stb.).

Értékelést segítő táblázat (pl. amennyiben az utolsó oszlopban történő jelölések vannak többségben, akkor javasolt a nem megfelelt minősítés megítélése a hallgató számára):

|  |  |  |  |
| --- | --- | --- | --- |
| **Tulajdonság, hozzáállás, magatartási jellemző** | **Jellemző volt a hallgatóra** | **Közepesen jellemző volt a hallgatóra** | **Nem volt jellemző a hallgatóra** |
|  a) Alaposság  |  |  |  |
|  b) Alkalmazkodás  |  |  |  |
|  c) Csoportmunka  |  |  |  |
|  d) Fegyelem  |  |  |  |
|  e) Kommunikáció  |  |  |  |
|  f) Problémamegoldás  |  |  |  |
|  g) Szorgalom |  |  |  |

Ezúton igazolom, hogy a nevezett hallgató a fentiek alapján összteljesítményét figyelembe véve:

kiválóan megfelelt / megfelelt / nem felelt meg.

Indoklás (igény esetén): ………………………………….………………………………………………………………………

………………………………….……………………………………………………………………………………………………………

Kelt:…………….…, 201…. . ………………………… . …………………… .

mentor

 cégszerű aláírás (P.H.)

1. **sz. Melléklet: Mentor’s evaluation**

Undernamed …………………………. (mentor further on) I declare that …………………………….. (name of the company) (address, town: ……………………………….; street: ……………………………) I provided placement for ………………………..……….. (EHA code: ………………………………………..), undergraduate student of the University of Pécs, Faculty of Business and Economics with the following conditions:

I. he/she completed (the minimum 40 days long) placement: from 201…………… till 201………..……. .

II. he/she practiced professional work at my company:

1. He/she was able to learn the basic business functions: the mechanism of the organization and the management of the company.
2. He/she was able to adapt to the culture of the organization and was aware of the expectations of his/ her position. As a consequence he/she was able to behave and perform accordingly.
3. He/she was able to perform the tasks given by the mentor (such as participating in project work and at least partially fulfilling the requirements of a certain position).

The table below helps the mentor’s evaluation (in case the majority of evaluations can be seen in the last column then the student should be qualified as insufficient):

|  |  |  |  |
| --- | --- | --- | --- |
| **Feature, attitude, behaviour** | **Marked the student** | **Moderately marked the student** | **Did not mark the student** |
|  a) Profoundness |  |  |  |
|  b) Adaptation |  |  |  |
|  c) Team work |  |  |  |
|  d) Discipline |  |  |  |
|  e) Sense of responsibility |  |  |  |
|  f) Ability for making connections |  |  |  |
|  g) Initiative |  |  |  |
|  h) Communication |  |  |  |
|  i) Creativity |  |  |  |
|  j) Problem solving ability |  |  |  |
|  k) Diligence |  |  |  |

According to the evaluation above, I evaluate the student’s placement performance as

exceptionally sufficient / sufficient / insufficient.

Reasoning (if so):

………………………………….………………………………………………………………………………………………………………………….………………………………………………………………………………………………………………………..……….

Date:…………….…, 201…. . ………………………… . …………………… .

 …………………………………………… mentor’s signature (P.H)

1. A megfelelő aláhúzandó (teljes idejű képzés esetén minimálisan 560 óra, részidős képzés esetén minimálisan 240 óra). [↑](#footnote-ref-1)